CAMARA DE

COMPTOS

DE NAVARRA

NAFARROAKO

KONTUEN

GANBERA

Olaztiko Udala,

2015

2017ko ekaina

AURKIBIDEA

*orrialdea*

[I. Sarrera 3](#_Toc483907178)

[II. Udalaren 2015eko kontu orokorrari buruzko iritzia 6](#_Toc483907179)

[II.1. Finantza-auditoretzari buruzko iritzia 7](#_Toc483907180)

[II.2. Legezkotasuna betetzeari buruzko iritzia 7](#_Toc483907181)

[III. Udalaren 2015eko kontu orokor bateratuaren laburpena 8](#_Toc483907182)

[III.1. Udalaren eta musika eskolaren 2015eko aurrekontuaren betetze bateratuaren egoera-orria. 8](#_Toc483907183)

[III.2. Udalaren eta musika eskolaren 2015eko aurrekontuaren emaitza bateratua 9](#_Toc483907184)

[III.3. Udalaren eta musika eskolaren emaitza ekonomiko bateratua 2015eko abenduaren 31n 9](#_Toc483907185)

[III.4. Udalaren eta musika eskolaren diruzaintza-gerakin bateratuaren egoera-orria 2015eko abenduaren 31n 10](#_Toc483907186)

[III.5. Udalaren eta musika eskolaren egoera-balantze bateratua 2015eko abenduaren 31n 11](#_Toc483907187)

[III.6. Erburua Olazti, SL sozietatearen ekitaldiko emaitza 2015eko abenduaren 31n 12](#_Toc483907188)

[III.7. Erburua Olazti, SL sozietatearen egoera-balantzea 2015eko abenduaren 31n 13](#_Toc483907189)

[IV. Iritzian eraginik ez duten oharpenak eta gomendioak 14](#_Toc483907190)

[IV.1. Udalaren eta haren erakunde autonomoaren ekonomia- eta finantza-egoera 14](#_Toc483907191)

[IV.2. Aurrekontu-egonkortasuneko eta finantza-iraunkortasuneko helburuak betetzea 16](#_Toc483907192)

[IV.3. Alderdi orokorrak 18](#_Toc483907193)

[IV.4. Udaleko eta haren erakunde autonomoko langileak 19](#_Toc483907194)

[IV.5. Gastuak ondasun arruntetan eta zerbitzuetan 20](#_Toc483907195)

[IV.6. Zorra. Zorraren finantza-karga 24](#_Toc483907196)

[IV.7. Gastuak transferentzia arruntengatik 25](#_Toc483907197)

[IV.8. Inbertsioak 26](#_Toc483907198)

[IV.9. Udal zergak 27](#_Toc483907199)

[IV.10. Tasak, prezio publikoak eta beste diru-sarrera batzuk 28](#_Toc483907200)

[IV.11. Transferentziengatiko diru-sarrerak 29](#_Toc483907201)

[IV.12. Ondare bidezko diru-sarrerak eta herri-aprobetxamenduak 30](#_Toc483907202)

[IV.13. Erburua Olazti, SL udal sozietatea 30](#_Toc483907203)

[IV.14. Hirigintza 31](#_Toc483907204)

I. Sarrera

2016ko apirilaren 11n, Nafarroako Parlamentuko Bozeramaileen Batzordeak hitzartu zuen, Unión del Pueblo Navarro parlamentuko taldearen eskariz, Kontuen Ganberari eskatzea Olaztiko Udalaren fiskalizazio txosten bat, 2011tik 2015erako ekitaldietakoa. Eskari hori aintzat hartu zen, eta 2016rako laneko programan sartu zen 2015eko ekitaldiko Olaztiko Udalaren ekonomia- eta finantza-kudeaketaren fiskalizazioa, alde batera utzirik aurreko ekitaldietako kudeaketa-alderdiak aztertzea, besteak beste, gastu juridikoei eta auzi-kontuetakoei eta berdintasun arloko aholkularitzakoei zegozkienak.

Kontuen Ganberak, bera arautzen duen abenduaren 20ko 19/1984 Foru Legeari eta 2016rako jarduketa programari jarraituz, Olaztiko Udalaren eta “musika eskola” erakunde autonomoaren 2015eko ekitaldiko urteko kontu orokorra fiskalizatu du. Kontu orokor hori, funtsean, hauek osatuta dago: aurrekontuaren likidazio-espedientea, barnean hartuta aurrekontuaren emaitza, ekonomia- eta ondare-egoeraren eta finantzetakoaren espedientea, emaitza ekonomikoarekin eta balantzearekin eta eranskinekin, besteak beste, diruzaintzako egoera-orria eta zorraren egoera-orria.

Gure azterlanak, era berean, barnean hartu ditu Erburua Olazti, SL udal sozietatearen kontuak. Zehazki, 2015eko abenduaren 31ko egoeraren balantzeak, emaitzen kontuak eta oroitidazkiak osatzen dituzte.

Urteko kontuen finantza-auditoretzarekin batera, legezkotasuna betetzeari buruzko fiskalizazioaren plangintza egin eta bete dugu, honako honi buruzko iritzia eman ahal izateko: ea ekitaldian zehar egindako jarduerak, aurrekontuko eragiketak eta finantzetakoak eta 2015eko ekitaldiko urteko kontuetan jasotako informazioa bat datozen, alderdi esanguratsu guztietan, funts publikoak kudeatzeari aplikatzekoak zaizkion arauekin.

Udalaren, musika eskolaren eta Erburua Olazti, SL udal sozietatearen 2014ko kontu orokorra ez da ikuskatu. Ekitaldi horri dagokion informazioa, txosten honetan ageri dena, informazioa emateko baino ez da aurkeztu.

Olaztiko Udalari 2015eko ekitaldian aplikatzekoa zaion arau-esparrua, funtsean, hauek osatuta dago: Nafarroako Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea, Toki Araubidearen Oinarriak arautzen dituen 7/1985 Legea, eta Aurrekontu Egonkortasunari eta Finantza Iraunkortasunari buruzko 2/2012 Lege Organikoa, bai eta sektoreka indarrean dagoen araudia ere.

Olaztiko udalerriak 19.,617 km2 dauzka, eta 2015eko urtarrilaren 1ean 1.520 biztanle zituen.

Udalak erakunde autonomoa sortu zuen musika eskola kudeatzeko eta Erburua Olazti, SL udal sozietatea udal zerbitzuak emateko, bereziki, kirol instalazioetakoak.

2015eko ekitaldia ixtean, Udalaren eta haren mendeko erakundeen datu ekonomiko eta langileen datu nagusiak hauek ziren:

|  |  |  |  |
| --- | --- | --- | --- |
|  | Aitortutako  eskubideak | Aitortutako betebeharrak | Lanpostuak  (plantilla) |
| Udala | 2.190.489 | 1.819.076 | 17 |
| Musika eskola erakunde autonoma | 30.476 | 30.480 | 4 |
| Erburua Olazti, SL | 178.777 | 186.440 | 3 |

Olazti erakunde hauetako kidea da:

* Sakanako Mankomunitatea, uraren eta hiri hondakinen, kirolen eta euskararen zerbitzuak emateko.
* Altsasuko, Olaztiko eta Ziordiko Oinarrizko Gizarte Zerbitzuen Mankomunitatea.
* Sakana Garatzeko Agentzia.
* Cederna-Garalur

Ondoko taulan ageri dira ematen dituen zerbitzu publiko nagusiak eta haiek emateko modua:

|  |  |  |  |  |
| --- | --- | --- | --- | --- |
| Zerbitzua | Udala | Erakunde autonomoa | Mankomunitatea Partzuergoa | Udal |
| sozietatea |
| Administrazio zerbitzu orokorrak | X |  |  |  |
| Argiteria publikoa | X |  |  |  |
| Hilerria | X |  |  |  |
| Guneetarako sarbideak, zolatzea | X |  |  |  |
| Ur hornidura |  |  | X |  |
| Hiri hondakinak |  |  | X |  |
| Kale-pazetako garbiketa | X |  |  |  |
| Musika eskola |  | X |  |  |
| Gizarte zerbitzuak |  |  | X |  |
| Liburutegia | X |  |  |  |
| Ludoteka | X |  |  |  |
| Kulturgunea | X |  |  |  |
| Turismoa eta eskualdearen garapena |  |  | X |  |
| Hirigintza | X |  |  |  |
| Kirol instalazioak | X |  |  | X |

Txostena lau ataletan banatuta dago, sarrera hau barnean hartuta. Bigarren atalean, Udalaren kontu orokorrari buruzko iritzia eman dugu. Hirugarrenean, Udalaren eta haren mendeko erakundeen egoera-orri nagusien laburpena jaso dugu. Azkenik, laugarrenean, gure iritzian eraginik ez duten alderdiei buruzko oharpenak bildu ditugu, eta bai Udalaren antolaketa eta barne kontrola hobetzeko egokitzat jotzen ditugun gomendioak ere.

Landa-lana 2017ko urtarril eta martxo artean egin zuen auditoriako bi teknikarik eta auditore batek eratutako lantaldeak, Kontuen Ganberako zerbitzu juridikoen, informatikakoen eta administraziokoen laguntzarekin.

Lan hau egitean emandako laguntza eskertu nahi diegu Olaztiko Udaleko langileei.

Kontuen Ganberak arautzen duen 19/1984 Foru Legearen 11. artikuluak aurreikusitakoaren arabera, lan honen emaitza honako kargudunoi ezagutarazi zitzaien, alegazioak aurkez zitzaten:

* Olaztiko alkate ohia
* Olaztiko alkatea

Bietako inork ez du alegaziorik egin Kontuen Ganberak zehazturiko epean.

II. Udalaren 2015eko kontu orokorrari buruzko iritzia

Olaztiko Udalaren 2015eko ekitaldiko kontu orokorra fiskalizatu dugu. Haren kontabilitateko egoera-orriak laburbilduta jaso ditugu txosten honetako III. atalean.

Udalaren erantzukizuna

Kontu-hartzailetza da kontu orokorra osatzeko erantzukizuna duena. Izan ere, Udalaren aurrekontuaren likidazioa, ondarea, emaitzak eta finantza-egoera leialki irudikatzeko moduan egin behar du, aplikatzekoa den finantza-informazio publikoari buruzko arau-esparruekin bat eginez. Erantzukizun horrek barnean hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Olaztiko Udaleko osoko bilkurak 2016ko irailaren 13an onartu zituen behin betiko 2015eko kontuak.

Udalak, urteko kontuak egiteko eta aurkezteko erantzukizuna izateaz gainera, bermatu behar du urteko kontuetan jasotako jarduerak, aurrekontuko eta finantzetako eragiketak, eta informazioa bat datozela aplikatzekoak diren arauekin, eta xede horretarako beharrezkoak diren barne kontroleko sistemak ezarri behar ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea erantsitako kontu orokorren fidagarritasunari eta egin diren eragiketen legezkotasunari buruz, gure fiskalizazioan oinarrituta. Horretarako, erantzukizun hori bete dugu kanpo kontroleko erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, helburu honekin: kontu orokorretan arrazoizko segurtasun bat lortzea eta haietan akats materialik ez egotea; eta finantzetako egoera-orrietan jasotako jarduerak, finantza-eragiketak eta informazioa, alde adierazgarri guztietan, bat etortzea indarrean dagoen araudiarekin.

Fiskalizazio batek eskatzen du prozedura batzuk aplikatzea auditoretza-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren edo akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan (erakundeak kontu orokorrak egin ditzan garrantzitsua baita) inguruabarren araberako auditoretza-prozedura egokiak diseinatzeko, eta ez erakundearen barne kontrolaren eraginkortasunari buruzko iritzia emateko helburuarekin. Auditoretza batek barnean biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Lortu dugun auditoretza-ebidentziak behar adinako oinarria eta oinarri egokia jasotzen duela uste dugu, gure fiskalizazio-iritzia emateko.

Fiskalizazioaren emaitzatik **iritzi** hau eratorri da.

II.1. Finantza-auditoretzari buruzko iritzia

Iritziaren oinarria, salbuespenekin

Udalak eta musika eskolak ez dute behar bezala identifikatutako eta baloratutako ondasunen inbentariorik. Horrenbestez, ezin izan dugu egiaztatu balantzeko ibilgetuaren saldoaren arrazoizkotasuna, 13.138.452 eurotan kuantifikatua.

Iritzia

Gure iritzian, “Iritziaren oinarria, salbuespenekin” paragrafoan azaldutako egitatearen balizko eraginengatik ez bada, Udalaren, musika eskolaren eta Erburua Olazti udal sozietatearen kontu orokorrek irudi zehatza erakusten dute alderdi adierazgarri guztietan, ondareari, gastuen eta diru-sarreren aurrekontuen likidazioari eta 2015eko abenduaren 31ko finantza-egoerari dagokionez. Halaber, ekonomia- eta aurrekontu-emaitzak erakusten dituzte, data horretan amaitutako urteko ekitaldiari dagozkionak, aplikatzekoa den finantza-informazio publikoari buruzko lege-esparruari eta, bereziki, bertan jasotako kontabilitateko printzipioei eta irizpideei jarraituta betiere.

II.2. Legezkotasuna betetzeari buruzko iritzia

Gure ustez, Udalaren, musika eskolaren eta Erburua Olazti udal sozietatearen 2015eko ekitaldiari buruzko finantzen egoera-orrietan jasotako jarduerak, finantzetako eragiketak eta informazioa bat datoz, alderdi adierazgarri guztietan, aplikatzekoak diren arauekin.

.

III. Udalaren 2015eko kontu orokor bateratuaren laburpena

Udalaren kontu orokor bateratuaren barnean sartutako kontabilitateko egoera-orrien laburpen bat aurkezten da atal honetan.

III.1. Udalaren eta musika eskolaren 2015eko aurrekontuaren betetze bateratuaren egoera-orria

Bateratua. Diru-sarrerak, kapitulu ekonomikoaren arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kap. | Izendapena | Hasierako aurrekontua | Aldaketak | Behin betiko aurrekontua | Aitortutako eskubideak | Betetze  portzentajea | Kobrantzak | Kobratzeko dagoena |
| 1 | Zuzeneko zergak | 802.360 | 220.000 | 1.022.360 | 1.039.433 | 102 | 952.650 | 86.783 |
| 2 | Zeharkako zergak | 95.000 | 0 | 95.000 | 123.187 | 130 | 119.785 | 3.403 |
| 3 | Tasak, prezio publikoak eta beste dirusarrera batzuk | 164.280 | 0 | 164.280 | 269.180 | 164 | 258.214 | 10.966 |
| 4 | Transferentzia arruntak | 484.030 | 0 | 484.030 | 473.697 | 98 | 455.795 | 17.052 |
| 5 | Ondare bidezko diru-sarrerak eta herri aprobetxamendua | 287.930 | 0 | 287.930 | 262.443 | 91 | 262.438 | 5 |
| 6 | Inbertsio errealak besterentzea | 0 | 0 | 0 | 0 |  | 0 | 0 |
| 7 | Kapitaleko transferentziak | 26.610 | 0 | 26.610 | 37.057 | 139 | 28.866 | 8.191 |
| 8 | Finantza-aktiboak | 0 | 11.550 | 11.550 | 0 |  | 0 | 0 |
| 9 | Finantza-pasiboak | 0 | 0 | 0 | 0 |  | 0 | 0 |
| Guztira | | 1.860.210 | 231.550 | 2.091.760 | 2.204.997 | 105 | 2.077.748 | 126.219 |

Bateratua. Gastuak, kapitulu ekonomikoaren arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kap. | Izendapena | Hasierako aurrekontua | Aldaketak | Behin betiko aurrekontua | Aitortutako betebeharrak | Betetze  portzentajea | Ordainketak | Ordaintzeko dagoena |
| 1 | Langile-gastuak | 682.790 | 2.740 | 685.530 | 664.193 | 97 | 650.810 | 13.382 |
| 2 | Ondasun arrunten eta zerbitzuen gastuak | 531.580 | 209.610 | 741.190 | 622.984 | 84 | 602.139 | 20.845 |
| 3 | Finantza-gastuak | 6.570 | 0 | 6.570 | 3.872 | 59 | 3.613 | 259 |
| 4 | Transferentzia | 298.320 | 20.943 | 319.263 | 277.909 | 87 | 273.018 | 4.891 |
| 6 | Inbertsio errealak | 198.300 | -1.743 | 196.557 | 122.006 | 62 | 114.395 | 7.611 |
| 7 | Kapitaleko transferentziak | 0 | 0 | 0 | 0 |  | 0 | 0 |
| 8 | Finantza-aktiboak | 0 | 0 | 0 | 0 |  | 0 | 0 |
| 9 | Finantza-pasiboak | 142.650 |  | 142.650 | 142.623 | 100 | 142.623 | 0 |
| Guztira | | 1.860.210 | 231.550 | 2.091.760 | 1.833.587 | 88 | 1.857.600 | 46.988 |

III.2. Udalaren eta musika eskolaren 2015eko aurrekontuaren emaitza bateratua

|  |  |  |
| --- | --- | --- |
| Izendapena | 2015 | 2014 |
| + Aitortutako eskubide garbiak | 2.204.996 | 1.962.841 |
| - Aitortutako betebehar garbiak | 1.833.587 | 1.749.884 |
| = Aurrekontuaren emaitza | 371.409 | 212.958 |
| Doikuntzak |  |  |
| - Finantzaketaren desbideratze positiboak | 8.191 | 19.106 |
| + Finantzaketaren desbideratze negatiboak | 17.518 | 0 |
| + Diruzaintza-gerakinaren bidez finantzatutako gastuak | 1.898 | 47.168 |
| + Merkataritzako eragiketen emaitza | 0 | 0 |
| = Aurrekontuaren emaitza doitua | 382.634 | 241.020 |

III.3. Udalaren eta musika eskolaren emaitza ekonomiko bateratua 2015eko abenduaren 31n

|  |  |  |  |  |
| --- | --- | --- | --- | --- |
|  | Zor | 2015 | 2014 | |
| 80 | Ekitaldiko emaitza arruntak (saldo zorduna) | 0 | 0 | |
| 82 | Ohiz kanpoko emaitzak (saldo zorduna) | 259 | 0 | |
| 83 | Balore-zorroaren emaitzak (saldo zorduna) | 0 | 0 | |
| 84 | Itxitako aurrekontuen eskubideen eta betebeharren aldaketak | 68.194 | 64 | |
| 89 | Mozkin garbia, guztira (saldo hartzekoduna) | 530.528 | 446.700 | |
|  | Guztira | 598.981 | 446.764 | |
|  | | | | |
|  | Hartzeko | 2015 | | 2014 |
| 80 | Ekitaldiko emaitza arruntak (saldo hartzekoduna) | 598.981 | | 446.764 |
| 82 | Ohiz kanpoko emaitzak (saldo hartzekoduna) | 0 | | 0 |
| 83 | Balore-zorroaren emaitzak (saldo hartzekoduna) | 0 | | 0 |
| 84 | Itxitako aurrekontuen eskubideen eta betebeharren aldaketak | 0 | | 0 |
| 89 | Galera garbia, guztira (saldo zorduna) | 0 | | 0 |
|  | Guztira | 598.981 | | 446.764 |

III.4. Udalaren eta musika eskolaren diruzaintza-gerakin bateratuaren egoera-orria 2015eko abenduaren 31n

|  |  |  |  |
| --- | --- | --- | --- |
| Izendapena | 2015 | 2014 | Aldaketa % |
| + Kobratzeko dauden eskubideak | 146.541 | 291.237 | -50 |
| + Diru-sarreren aurrekontua: aurtengo ekitaldia | 127.254 | 276.635 | -54 |
| + Diru-sarreren aurrekontua: itxitako ekitaldiak | 147.702 | 187.771 | -21 |
| + Aurrekontutik kanpoko diru-sarrerak | 3.632 | 4.433 | -18 |
| + Gastuen itzulketak | 1.030 | 57 | 1.720 |
| - Bilketa zaileko eskubideak | 133.078 | 177.657 | -25 |
| - Aplikatzeko dauden kobrantzak | 0 | 0 |  |
| - Ordaintzeko dauden betebeharrak | 115.235 | 93.454 | 23 |
| - Gastuen aurrekontua: aurtengo ekitaldia | 46.989 | 36.188 | 30 |
| - Gastuen aurrekontua: itxitako ekitaldiak | 519 | 519 | 0 |
| - Aurrekontutik kanpoko gastuak | 66.651 | 56.706 | 18 |
| - Diru-sarreren itzulketak | 1.077 | 41 | 2.501 |
| + Aplikatzeko dauden ordainketak | 0 | 0 |  |
| + Diruzaintzako funts likidoak | 1.777.062 | 1.263.028 | 41 |
| + Finantzaketaren desbideratze metatu negatiboak | 17.518 | 0 |  |
| = Diruzaintza-gerakina, guztira | 1.825.886 | 1.460.812 | 25 |
| Diruzaintza-gerakina, finantzaketa atxikia duten gastuak direla-eta | 0 | 0 |  |
| Baliabide atxikien diruzaintza-gerakina | 493.074 | 493.074 | 0 |
| Gastu orokorretarako diruzaintza-gerakina | 1.332.813 | 967.738 | 38 |

III.5. Udalaren eta musika eskolaren egoera-balantze bateratua 2015eko abenduaren 31n

Aktiboa

|  |  |  |
| --- | --- | --- |
|  | 2015 | 2014 |
| Ibilgetua | 13.138.452 | 13.016.446 |
| Ibilgetu materiala | 8.788.455 | 8.765.780 |
| Ibilgetu ez-materiala | 437.070 | 434.045 |
| Inbertsioak erabilera orokorrerako azpiegitura eta ondasunetan | 3.139.373 | 3.101.703 |
| Inbertsioak herri-ondasunetan | 768.271 | 709.634 |
| Finantza-ibilgetua | 5.283 | 5.283 |
| Zordunak | 282.026 | 473.026 |
| Zordunak gastuen itzulketengatik | 1.030 | 57 |
| Zordunak aitortutako eskubideengatik | 274.957 | 464.406 |
| Zordunak, beste EP batzuetako baliabideen aitortutako eskubideengatik | 2.407 | 4.131 |
| Aurrekontukoak ez diren beste zordun batzuk | 3.632 | 4.433 |
| Finantza-kontuak | 1.777.062 | 1.263.028 |
| Aktiboa, guztira | 15.197.540 | 14.752.500 |

Pasiboa

|  |  |  |  |  |
| --- | --- | --- | --- | --- |
|  | | 2015 | 2014 | |
| Ondarea eta erreserbak | 11.397.857 | | | 10.951.157 |
| Ondarea | 12.508.861 | | | 12.062.161 |
| (.) Erabilera orokorrerako emandako ondarea | -1.111.004 | | | -1.111.004 |
| Kapitaleko diru-laguntzak | 2.346.651 | | | 2.309.594 |
| Jasotako kapitaleko diru-laguntzak | 2.346.651 | | | 2.309.594 |
| Epe luzerako zorrak | 804.841 | | | 947.464 |
| Jasotako maileguak | 804.841 | | | 947.464 |
| Epe laburrerako zorrak | 117.662 | | | 97.585 |
| Hartzekodunak, aitortutako betebeharrengatik | 47.507 | | | 36.706 |
| Hartzekodunak, diru-sarreren itzulketarengatik | 1.077 | | | 41 |
| EP, kobratu beharreko eskubideengatik | 2.428 | | | 4.131 |
| EP, likidatzeko dauden diru-sarrerengatik | 150 | | | 130 |
| Erakunde publikoak | 25.902 | | | 19.761 |
| Aurrekontukoak ez diren beste hartzekodun batzuk | 40.598 | | | 36.815 |
| Emaitzak | 530.528 | | | 466.700 |
| Ekitaldiko emaitzak (etekina) | 530.528 | | | 446.700 |
| Aurrekontu-kontroleko kontuak | 0 | | | 3.139 |
| Hurrengo ekitaldietako gastu konprometituak | 0 | | | 3.139 |
| Ordena-kontuak |  | | |  |
| Abalak eta bermeak | 165.731 | | | 0 |
| Aurrekontu-kontroleko kontuak eta ordena-kontuak, guztira | | 165.731 | | 3.139 |
| Pasiboa, guztira | | 15.197.540 | | 14.752.500 |

III.6. Erburua Olazti, SL sozietatearen ekitaldiko emaitza 2015eko abenduaren 31n

|  |  |  |
| --- | --- | --- |
|  | 2015 | 2014 |
| 622 Konponketa eta kontserbazioa | -15.359 | -19.657 |
| 623 Zerbitzu prof. independenteak | -3.140 | -2.985 |
| 624 Garraioak |  | -5 |
| 625 Aseguruen primak | -3.504 | -3.383 |
| 626 Bankuko zerbitzuak eta antzekoak | -178 | -76 |
| 627-Publizitatea eta propaganda |  | -55 |
| 628 Ura | -8.757 | -10.534 |
| 628-Argia | -33.841 | -32.623 |
| 629 Zaborra | -216 | -216 |
| 629 Beste zerbitzu batzuk | -17.824 | -7.572 |
| 629 Telefonoa | -909 | -969 |
| 631-Beste zerga batzuk | -63 | -63 |
| 640 Lansaria | -74.176 | -71.547 |
| 642 Gizarte Segurantza enpresaren kontura | -24.611 | -23.702 |
| 659 Beste galera batzuk kudeaketa arruntean |  | -150 |
| 681 Ibilgetu materialaren amortizazioa | -7.930 | -5.386 |
| Ekitaldiko emaitza arrunt negatiboa | -190.505 | -178.922 |
| 705 Diru-sarrerak | 53.730 | 49.901 |
| 740 Ustiapenerako diru-laguntzak | 110.000 | 127.000 |
| 746 Kapitaleko diru-laguntza, ekitaldiko emaitzara transferitua | 4.418 | 2.360 |
| 752 Alokairuko diru-sarrerak | 7.798 | 9.071 |
| 759 Hainbat zerbitzutako diru-sarrerak | 7.174 | 5.384 |
| 778 Ohiz kanpoko diru-sarrerak | 75 | 3.524 |
| Ekitaldiko emaitza arrunta | 183.195 | 197.240 |
| Ekitaldiko emaitza ekonomikoa | -7.310 | 18.318 |

III.7. Erburua Olazti, SL sozietatearen egoera-balantzea 2015eko abenduaren 31n

|  |  |  |  |
| --- | --- | --- | --- |
|  | Aktiboa | 2015 | 2014 |
|  | Ibilgetu ez-materiala | 0 | 708 |
| 206 | Programa informatikoa | 2.000 | 2.000 |
| 280 | Amort. metatua programa informatikoa | -2.000 | -1.292 |
|  | Ibilgetu materiala | 34.055 | 37.412 |
| 213 | Igerilekuko hondoa garbitzeko robota oclair pro | 2.050 | 0 |
| 215 | Instalazioak | 36.439 | 36.439 |
| 216 | Hainbat altzari | 3.563 | 3.563 |
| 219 | *Spinning*-eko bizikletak | 3.735 | 1.920 |
| 281 | Amort. metatua ibilgetu materiala | -11.732 | -4.510 |
|  | Zordunak | 4.891 | 12.540 |
| 430 | Bezeroak | 2.326 | 2.679 |
| 470 | Ogasun Publikoa, zorduna BEZarengatik | 2.252 | 9.588 |
| 473 | Ogasun Publikoa, atxikipenak eta konturako ordainketak | 313 | 274 |
|  | Finantza-kontuak | 1.240 | 1.096 |
| 57 | Diruzaintza | 1.240 | 1.096 |
|  | Aktiboa, guztira | 40.186 | 51.757 |
|  |  |  |  |
|  |  |  |  |
|  | Pasiboa | 2015 | 2014 |
|  | Funts berekiak | 8.434 | 15.744 |
| 100 | Kapital soziala | 3.300 | 3.300 |
| 113 | Borondatezko erreserbak | 12.444 | 0 |
| 121 | 2013ko emaitza negatiboa | 0 | -5.874 |
| 129 | Galerak eta irabaziak | -7.310 | 18.318 |
|  | Kapitaleko diru-laguntzak | 22.672 | 27.090 |
| 130 | Olaztiko Udalaren kapitaleko diru-laguntza | 22.672 | 27.090 |
|  | Epe luzerako zorrak | 2.192 | 3.370 |
| 180 | Bermea | 2.192 | 3.370 |
|  | Epe laburrerako zorrak | 6.888 | 5.553 |
| 410 | Hartzekodunak | 4.118 | 3.104 |
| 475 | Ogasun Publikoa hartzekoduna atxikipenengatik | 667 | 621 |
|  | Ondasun garbiak eta pasiboa, guztira | 40.186 | 51.757 |

IV. Iritzian eraginik ez duten oharpenak eta gomendioak

Jarraian, zenbait arlotan egindako lanaren analisi zehatza dago azalduta, eta bai iruzkin nagusiak, ondorioak eta, Ganberaren iritziz, Udalak hartu beharko lituzkeen gomendioak ere, bere antolamendu-sistemak, prozedurak, kontabilitatea eta barne kontrola hobetzeko.

IV.1. Udalaren eta haren erakunde autonomoaren ekonomia- eta finantza-egoera

Aitortutako betebeharrak 1,8 milioikoak izan ziren; eta likidatutako eskubideak, berriz, 2,2 milioikoak.

Haien izaerari erreparatuta, gastu arruntak ehuneko 86 izan ziren eta finantza-eragiketetakoak ehuneko zortzi. Diru-sarrera arruntak kopuru osoaren ehuneko 98 izan ziren, eta diru-sarrera horien ehuneko 22 jasotako transferentzia arruntetatik heldu ziren. Ez zen izan zorpetzetik eratorritako diru-sarrerarik.

Laburbilduz, Udalak eta musika eskolak 2015ean eta 2014an gastatu zituzten 100 euroko, hauetara bideratu zituzten eta hauen bidez finantzatu ziren:

|  |  |  |  |  |  |  |
| --- | --- | --- | --- | --- | --- | --- |
| Gastuaren izaera | 2015 | 2014 |  | Finantzaketa-iturria | 2015 | 2014 |
| Langileak | 36 | 37 |  | Zergen bidezko diru-sarrerak | 65 | 52 |
| Beste gastu arrunt batzuk | 49 | 46 |  | Transferentziak | 23 | 26 |
| Inbertsioak | 7 | 9 |  | Ondare bidezko diru-sarrerak eta beste batzuk | 12 | 22 |
| Finantza-pasiboak | 8 | 8 |  | Finantza-pasiboak | 0 | 0 |
|  | 100 | 100 |  |  | 100 | 100 |

Udalak 2015erako zuen aurrekontu bateratua betetzeak eta 2014koarekin alderatzeak, besteak beste, datu ekonomiko hauek ekarri zituen:

|  |  |  |  |
| --- | --- | --- | --- |
| Adierazleak eta magnitudeak | 2015 | 2014 | Aldaketa % 2015/14 |
|
| Aitortutako betebeharrak | 1.833.587 | 1.749.884 | 5 |
| Likidatutako eskubideak | 2.204.996 | 1.962.841 | 12 |
| Gastu arruntak (1etik 4ra) | 1.568.958 | 1.453.792 | 8 |
| Funtzionamendu-gastuak (1,2 eta 4) | 1.565.085 | 1.447.756 | 8 |
| Kapitaleko gastuak (6 eta 7) | 122.006 | 153.469 | -21 |
| Finantza-eragiketen gastuak (8 eta 9) | 142.623 | 142.623 | 0 |
| Diru-sarrera arruntak (1etik 5era) | 2.167.939 | 1.930.006 | 12 |
| Zergen bidezko diru-sarrerak (1etik 3ra) | 1.431.800 | 997.073 | 44 |
| Kapitaleko diru-sarrerak (6 eta 7) | 37.057 | 32.835 | 13 |
| % Diru-laguntzekiko mendekotasuna | %23 | %27 | -14 |
| % Zergen bidezko diru-sarrerak, gastu arrunten gainean | %91 | %69 | 33 |
| Finantzetakoa ez den aurrekontuko saldoa | 514.032 | 355.581 | 45 |
| Aurrekontuko emaitza doitua | 382.634 | 241.020 | 59 |
| Diruzaintza-gerakina gastu orokorretarako | 1.332.812 | 967.738 | 38 |
| Aurrezki gordina | 602.853 | 482.250 | 25 |
| Finantza-karga (3 eta 9) | 146.495 | 148.659 | -1 |
| Aurrezki garbia | 456.358 | 333.591 | 37 |
| % Zorpetze maila | %6,76 | %7,70 | -12 |
| % Zorpetzearen muga | %28 | %25 | 11 |
| % Zorpetzeko ahalmena | %21 | %17 | 22 |
| Zor bizia | 804.841 | 947.464 | -15 |

2015eko ekitaldiko aitortutako eskubide bateratuak 2,2 milioi eurokoak izan ziren, eta betetze maila ehuneko 105ekoa izan zen. Kobrantzak ehuneko 94 izan ziren.

2015ean, diru-sarrera bateratuak ehuneko 12 emendatu ziren 2014ko ekitaldiarekin alderatuta. Gastu bateratuen emendatzea, berriz, ehuneko bostekoa izan zen, eta aitortutako betebehar bateratuak 1,8 milioi eurokoak izan ziren.

2014ko ekitaldiaren aldean, diru-sarrerak emendatzean zergengatiko aitortutako eskubideak nabarmendu behar dira, 2015ean %53 gehiago likidatu baitziren, zergen kontrol plan bat bete zelako eta 464.032 euro eragin zituelako Eraikuntzen, Instalazioen eta Obren gaineko Zergaren (EIOZ) eta Ekonomia Jardueren gaineko Zergaren bidez.

Diru-sarreren gutxitze handiena ondare bidezko eta herri-aprobetxamenduko diru-sarrerei egokitu zitzaien, 2014aren aldean, ehuneko 39 gutxitu baitziren. Izan ere, 2014an, 229.228 euro aitortu ziren baso-aprobetxamenduen enkanteagatik, baina 2015ean izapidetutako enkantea ez zen 2016a arte ebatzi.

Gastuetan, aurreko ekitaldiaren aldean, emendatze handiena ondasun arruntetan eta zerbitzuetan izan zen, ehuneko 25 gehiago izanda. Izan ere, Zergen kontrol plana betetzeak 142.541 euro gehiago gastatzea ekarri zuen 2014arekin alderatuta.

Kapitaleko gastuak ehuneko 21 murriztu ziren 2014ko ekitaldiaren aldean, 2014an kapitaleko transferentzia bat egin baitzen udal sozietatera, 29.450 eurokoa, eta 2015ean ez zen halakorik egin.

Finantzetakoa ez den aurrekontuko saldoa, 514.032 eurokoa, ehuneko 45 handitu zen aurreko ekitaldiaren aldean.

Aurrekontuko emaitza doituak 382.634 euro inportatu zituen, eta, aurreko ekitaldiaren aldean, ehuneko 59 emendatu zen.

Diruzaintza-gerakina gastu orokorretarako, 1.332.813 euro, 2014koa baino ehuneko 38 handiagoa izan zen.

Epe luzerako zorra 804.841 eurokoa zen, eta hori diru-sarrera arrunten ehuneko 37 da, araudiak baimentzen duen maximoaren, ehuneko 110aren, aurrean.

Zorra ehuneko 15 murriztu zen 2014ko ekitaldiarekin alderatuta, eta horrek ekarri zuen zorpetze maila ehuneko 12 gutxitzea. Ondorioz, zorpetzearen muga eta ahalmena portzentajezko bi puntu hobetu zen.

Hortaz, Udalaren eta musika eskolaren datu bateratuak aintzat hartuta, egoera ekonomikoa zergarik edo kargarik gabekoa zen. Diru-sarrera arruntek ekitaldian aitortutako betebehar guztiak finantzatzeko bidea ematen zuten. Aurrekontuko emaitza doitua 382.634 eurokoa izan zen eta sortutako aurrezki garbia 456.358 eurokoa, 2014koa baino ehuneko 37 handiagoa. Udalak zorpetzeko ahalmena zuen. Aurrekontuko emaitza eta aurrezki garbi positiboak lortu ziren, bai 2014an, bai eta 2015ean ere. Gastu orokorretarako diruzaintza-gerakina, 1.332.812 euro, aurreko urtekoa baino ehuneko 38 handiagoa da.

IV.2. Aurrekontu-egonkortasuneko eta finantza-iraunkortasuneko helburuak betetzea

Kontu-hartzailetzak, kontu orokorrean, aurrekontu-egonkortasuneko eta finantza-iraunkortasuneko oinarrizko zerga-erregelak betetzeari buruzko informazioa eman du.

Erregela horiek Finantza Iraunkortasunari buruzko apirilaren 27ko 2/2012 Lege Organikoan daude ezarrita.

* Oreka/finantzaketa-ahalmena, kontabilitate nazionaleko terminoetan.

|  |  |  |  |
| --- | --- | --- | --- |
|  |  |  | Udala |
| 1-7 kapituluetako diru-sarrerak |  |  | 2.399.742 |
| 1-7 kapituluetako gastuak |  |  | 1.893.373 |
| Finantzaketako soberakina |  |  | 506.370 |
| Erakundeen arteko transferentziak |  |  | 0 |
| Finantzetakoa ez den saldoa |  |  | 506.370 |
|  | | | |
| \*Kutxako irizpidea aplikatzea, 1., 2. eta 3. kapituluetan |  |  | 16.941 |
| \*Interesen periodifikatzea |  |  | 379 |
| \*Administrazio publikoen arteko transferentziak bateratzea |  |  | 16.705 |
| Finantzaketa-ahalmena, guztira | 540.395 | | |

Horrenbestez, Udalaren, musika eskolaren eta udal sozietatearen kontu bateratuek 540.395 euroko finantzaketa-ahalmena dute eta finantza-orekaren printzipioa betetzen dute.

*Gastu-erregela*

|  |  |  |  |  |
| --- | --- | --- | --- | --- |
| Gastu konputagarria zehaztea, 2014. urtea | | | |  |
| (+) 1etik 7rako kapituluak aitortutako betebeharrak, 2014. urtea | | |  | 1.660.636 |
| SEC doikuntzak | | |  |  |
| (-) Inbertsioen besterentzea | | |  | 0 |
| (+-) Aurrekontuan aplikatzeko dauden hartzekodunak | | |  | 0 |
|  | | | | -37.057 |
| Finantzetakoak ez diren erabilerak SECen terminoetan | | |  |  |
| (-) Zorpetzearen interesak, 2014. urtea | | |  | -6.036 |
| (-) EB/AP funts finalisten bidez finantzatutako gastua, 2014. urtea | | |  | -104.818 |
| = GASTU KONPUTAGARRIA 2014. URTEKO LIKIDAZIOA | | |  | 1.512.726 |
| (X) BPGd-a epe ertainean hazteko erreferentzia tasa N urtea | | |  | 1,013 |
| = GASTU KONPUTAGARRI HANDITUA N-1 URTEKO LIKIDAZIOA | | |  | 1.532.391 |
| (+) Emendatze iraunkorrak 2015eko diru-bilketa (+ EKONOMIA JARDUEREN GAINEKO ZERGAREN OINARRIA, ZERGEN KONTROL PLANA) | | |  | 116.285 |
| (-) Murrizte iraunkorrak 2015eko diru-bilketa (arau aldaketak) | | |  | 0 |
| = Gastu konputagarri maximoa 2014 | | |  | 1.648.676 |
|  | | | | |
| Gastu konputagarria zehaztea, 2015. urtea | | | | |
| (+) 1etik 7rako kapituluak aitortutako betebeharrak, 2015. urtea |  | 1.767.403 | | |
| SEC doikuntzak |  |  | | |
| (-) Inbertsioen besterentzea |  | 0 | | |
| (+-) Aurrekontuan aplikatzeko dauden hartzekodunak |  | 0 | | |
| Beste doikuntza batzuk |  |  | | |
| Finantzetakoak ez diren erabilerak SECen terminoetan |  | 1.767.403 | | |
| (-) Zorpetzearen interesak, 2015. urtea |  | -3.872 | | |
| (-) EB/AP funts finalisten bidez finantzatutako gastua, 2015. urtea |  | -99.449 | | |
| = Gastu konputagarria 2015. urteko likidazioa |  | 1.664.082 | | |

Ez da gastu-erregela bete, 2015eko gastu konputagarria 2014ko gastu maximoa, erreferentziazko tasarekin eguneratua, baino 15.406 euro handiagoa izatean.

Adierazi behar da Zergen kontrol planak, 2015ean, ohiz kanpoko gastuak eta ez errepikariak eragin dituela eta zenbatekoa 197.363 eurokoa izan dela.

* Zorraren iraunkortasuna

Egonkortasunerako araudiaren eraginetarako, zor publikoa da urte bakoitzeko abenduaren 31n erakundeak duen zorraren zenbatekoa, kredituko eragiketa formalizatuen saldo ez erabilia kenduta.

|  |  |
| --- | --- |
| Zorraren iraunkortasuna | 2015 |
| Zorra, guztira | 804.841 |
| 2015eko diru-sarrera arruntak | 2.236.716 |
| % Zor bizia diru-sarrera arrunten gainean | 35,98 |

Hortaz, erregela bete da, zorrak ez baitu gainditu diru-sarrera arrunten ehuneko 110eko muga.

* Merkataritzako zorra

Udalak aurkeztutako datuak bat datoz SEPALek ematen dituenekin eta hauek dira:

|  |  |  |  |
| --- | --- | --- | --- |
|  | Udala | Musika eskola | Erburua |
| Egindako ordainketen zenbatekoa | 351.435 | 766 | 14.273 |
| Ordaindutako eragiketen ratioa | -9,21 | -22,12 | -23,02 |
| Ordaintzeko dauden eragiketen zenbatekoa | 28.102 | 0 | 1.521 |
| Ordaintzeko dauden eragiketen ratioa | -26,55 | 0,00 | -29,00 |
|  |  |  |  |
| Erakundearen eragiketen zenbatekoa | 379.537 | 766 | 15.794 |
| Ordaintzeko batez besteko aldia | -10,50 | -22,12 | -23,59 |
|  |  |  |  |
| Hornitzaileen ordainketa globalaren batez besteko aldia | -11,04 |  |  |

Ordaintzeko batez besteko aldia 19 egunetik beherakoa da, eta, beraz, merkataritzako eragiketak ordaintzeko legezko aldia betetzen da.

IV.3. Alderdi orokorrak

2014ko abenduaren 31n, alkatetzak luzatu egin zuen 2014ko aurrekontua 2015. urterako. 2015eko martxoaren 26ko osoko bilkuran, Udalaren eta musika eskolaren 2015erako aurrekontua onartu zuen. Nafarroako Toki Ogasunen Foru Legean aurreikusitakora egokitzen da edukia. NAOn eman zen argitara.

Ekitaldian zehar, hasierako aurrekontuari sei aldaketa egin zizkioten eta, guztira, kopuru garbia 231.550 eurokoa izan zen. Bi aldaketa partiden arteko transferentziak izan ziren, 19.103 eurokoak, eta eragin garbia zero izan zen. Aldaketa bat kreditu-gerakinak sartzea izan zen, 4.600 eurokoak, eta beste hiru aldaketak kreditu-gehigarriak dira, guztira, 226.950 eurokoak. Zati batean, gastu orokorretarako diruzaintza-gerakinaren kontura finantzatu dira, 11.550 euroko zenbatekoarekin.

Aldaketen espedienteak aztertuta, ikusi da, izapidetzeari eta edukiari dagokionez, aurrekontuen araudian aurreikusitakora egokitzen direla, salbuespen batekin: 220.000 euroko kreditu-gehigarri bat diru-sarrera berrien edo handiagoen bidez finantzatu da, hasieran aurreikusitakoen gainean, onartzeko unean benetan ez zegoen diru-bilketa handiagoa, kontu-hartzailetzaren txostenean nabarmentzen zen moduan. Aldaketa hori onartu eta gero, diru-bilketa handiagoa benetan gertatu zen.

Udalaren eta musika eskolaren aurrekontuaren likidazioak 2016ko apirilaren 29an onetsi zituen alkatetzak.

Kontu orokorraren edukia araudiak exijitzen duenera egokitzen da.

Kontingentziak: 2015eko ekitaldia ixtean, arriskua zegoen Udalerako, Zergen kontrol planetik eratorritako zerga-likidazioen eta zehapenen gaian udal erabakien kontra helegiteak aurkeztu izanaren ondorioz, gutxienez, 759.192 eurokoa.

IV.4. Udaleko eta haren erakunde autonomoko langileak

2015ean, langileek eragindako gastua 664.193 eurokoa izan da. Gastuaren bilakaera hau izan da:

|  |  |  |  |
| --- | --- | --- | --- |
|  | Aitortutako betebehar garbiak | | Aldaketa % |
| 2015 | 2014 |
| Udala |  |  |  |
| Kargu hautetsien ordainsariak | 24.642 | 20.010 | 23 |
| Langile funtzionarioak | 405.635 | 385.785 | 5 |
| Aldi baterako lan-kontratudunak | 44.668 | 42.787 | 4 |
| Gastu sozialak | 159.612 | 165.140 | -3 |
| Udala, guztira | 634.557 | 613.722 | 3 |
| Musika eskola |  |  |  |
| Ordainsariak | 22.241 | 26.073 | -15 |
| Gastu sozialak | 7.395 | 8.695 | -15 |
| Musika eskola, guztira | 29.635 | 34.768 | -15 |
| Guztira | 664.193 | 648.491 | 2 |

Kargu hautetsien ordainsariak handitu dira, 2014an hiru zinegotzi kargu hutsik zeudelako eta 2015eko hauteskundeen ondoren bete egin zirelako. Horrez gain, 2015eko ekaineko osoko bilkuran, erabaki zen alkateak dedikazio esklusiboa izan behar zuela lanaldi osoan eta horrek ekarri zuen haren ordainsariak ehuneko 56 emendatzea.

Udaleko eta musika eskolako plantilla organikoa 2015eko apirilaren 30ean onartu zen behin betiko. Ez da aldatu aurreko ekitaldikoarekiko.

|  |  |  |  |  |  |  |
| --- | --- | --- | --- | --- | --- | --- |
| Udala | | | | | | |
| Plaza kop. plantillan | Maila | Lanpostua | Beteak | Lan-harremana | Hutsak | |
| 1 | A | Idazkaria | 1 | Kontratu administratiboa | | 1 |
| 1 | B | Kontulari-ekonomista | 1 | Funtzionarioa | |  |
| 1 | C | Ofizial administraria | 1 | Funtzionarioa | |  |
| 1 | D | Administrari laguntzailea (lanaldi 1/2) | 1 | Kontratu administratiboa | | 1 |
| 2 | C | Aguazila | 2 | Funtzionarioak | |  |
| 1 | C | Askotariko eginkizunetarako arduraduna | 1 | Funtzionarioa | |  |
| 2 | D | Askotariko eginkizunetarako enplegatua | 0 |  | | 2 |
| 3 | E | Obretako peoia | 2 | Funtzionarioak | |  |
|  |  |  | 0 |  | | 1 |
| 4 | E | Garbiketako langileak | 4 | Funtzionarioak | |  |
| 1 | B | Kultura-koordinatzailea | 1 | Funtzionarioa | |  |
| 17 |  | Udala, guztira | 14 |  | | 5 |
|  | | | | | | |
| Musika eskola | | | | | | |
| Plaza kop. plantillan | Maila | Lanpostua | Beteak | Lan-harremana | Hutsak | |
| 4 | B | Musika irakasleak | 4 | Kontratudun administratiboak | | 4 |
| 4 |  | Musika eskola, guztira | 4 |  | | 4 |

Udalean hutsik zeuden bost lanpostuetatik, bi kontratu administratiboen bidez zeuden beteta. Lanpostuen zerrendan, margolaritzako monitore lanpostua ageri da, aldi baterako lan-kontratu baten bidez betea.

Plantillan aurreikusitako lau musika irakasleek kontratatze administratiboaren arabera ematen zituzten zerbitzuak.

Udalak ez du onartu enpleguko eskaintza publikorik.

Udaleko hiru langileren eta musika eskolako bi irakasleren soldatak aztertuta, ondorioztatu dugu plantilla organikoan beren lanposturako ezarrita daudenekin bat datozela ordainsariak eta dagozkien espediente pertsonaletan jasotako inguruabar administratibo eta pertsonalekin. Era berean, bat datoz aplikatzekoa den araudiarekin. Atxikipenak zuzenak dira.

IV.5. Gastuak ondasun arruntetan eta zerbitzuetan

2015ean, kapitulu honetan, aitortutako betebeharrek 622.527 euro inportatu zituzten, Udalaren gastuen ehuneko 34, eta 457 euro, musika eskolaren gastuen ehuneko 1,5.

2014ko ekitaldiarekin alderatuta, ehuneko 25 handitu zen Udalean eta ehuneko 16,8 murriztu zen musika eskolan. Zehatz-mehatz, datuak hauek izan ziren.

|  |  |  |  |  |
| --- | --- | --- | --- | --- |
|  |  | 2015 | 2014 | Aldaketa % |
| 21 | Konponketak, mantentze- eta kontserbatze-lanak | 54.543 | 72.573 | -24,8 |
| 22 | Materiala, hornidura eta beste batzuk | 567.222 | 423.080 | 34,1 |
| 23 | Kalte-ordainak, zerbitzuarengatik | 762 | 975 | -21,8 |
|  | Udala, guztira | 622.527 | 496.628 | 25,4 |
| 22 | Materiala, hornidura eta beste batzuk | 457 | 380 | 16,8 |
|  | Musika eskola, guztira | 457 | 380 | 16,8 |

Partida hauek berrikusi ditugu, Udalean eta musika eskolan kapituluaren gauzatzearen ehuneko 23 eta 35 eragin baitute.

|  |  |
| --- | --- |
| Udala | Aitortutako betebeharrak 2015 |
| Juridikoak, auzi-kontuak eta notarialak | 47.493 |
| Berdintasun plana egitea eta aholkularitza | 18.392 |
| Harrobietako leherketak neurtzea | 18.150 |
| Ingurumeneko aholkularitza teknikoa | 8.580 |
| Gizarte Gaietako Batzordearen jarduerak | 9.627 |
| Kultura-jarduerak | 39.567 |
|  | 141.809 |
| Haur eskola |  |
| Datuen babesa, mantentze-lanak | 133 |
|  | 133 |

Juridikoak, auzi-kontuak eta notarialak

2010-2015 aldian, partida honetako gastuak hauek izan dira, eragin zituen kontuaren arabera sailkatuta.

|  |  |  |  |  |  |  |  |
| --- | --- | --- | --- | --- | --- | --- | --- |
| Kontua | 2010 | 2011 | 2012 | 2013 | 2014 | 2015 | Guztira |
| Ingurumen baimen integratua | 57.190 | 2.925 | 37.449 | 43.560 | 49.822 | 36.905 | 227.851 |
| Udalari legeen arloko aholkularitza ematea |  | 2.950 | 6.033 | 6.165 | 4.624 | 4.624 | 24.396 |
| Portu kaleko urbanizazio kontratuak ebaztea | 4.950 | 10.989 | 5.840 |  |  |  | 21.779 |
| Ikurrinak |  |  |  | 5.284 | 2.392 |  | 7.676 |
| Zehapen-espedienteak eta antzekoak |  |  |  | 1.310 | 1.271 | 4.834 | 7.415 |
| Beste batzuk | 156 | 3.407 | 228 | 120 | 889 | 1.131 | 5.931 |
| Guztira | 62.296 | 20.271 | 49.549 | 56.439 | 58.997 | 47.494 | 295.048 |

Gastu guztiak kontabilizatu diren partidaren izaera ekonomikoari dagozkio. Ehuneko 84, 246.883 euro, abokatuei emandako ordainsariak dira; ehuneko zortzi, 23.703 euro, kostuak ordaintzera kondenatu izanagatik ordaindu behar izan dira; ehuneko sei, 18.264 euro, ingurumen gaietan aholkularitza jasotzeari dagozkio; eta gainerakoa, 6.195 euro, prokuradoreen, notarioen, erregistratzaileen eta perituen ordainsariak dira.

* Ingurumen baimen integratua

Foru Komunitateko administrazioak ingurumen baimen integratua eman zuen Olaztiko zementu fabrikarako 2007ko ekainean, eta 2011n aldatu egin zuen. 2013ko urtarrileko Nafarroako Gobernuaren Akordioaren bidez, “Olaztiko zementu fabrikan erregai alternatiboen balorizazioa egitea” izeneko udalez gaindiko proiektu sektoriala onartu zen, eta ingurumen baimen integratu berria eman zen. 2013ko abuztuko ebazpen batek, Ingurumenaren eta Uraren zuzendari nagusiak emanak, ingurumen baimen berria eman zuen zementua egitea eta magnesio-oxidoa eta dolomia ekoiztea instalatzeko, instalazioa oinarrizko eran aldatzeko proiektu baten ondorioz.

Udalak helegiteak aurkeztu zituen lau erabakien aurka. Lehen bi ebazpenen aurka gora jo zen, aurrena Nafarroako Justizia Nagusiaren aurrean, eta, behin horrek ezezkoa eman eta gero, lehen kasuan, edo zati batean onartuta bigarren kasuan, kasazioan Auzitegi Gorenean. Udalez gaindiko proiektu sektorialaren kasuan, Nafarroako Gobernuaren Akordioaren bidez balioa galdutzat jo zen, eta, beraz, Udalak Auzitegi Gorenean aurkeztutako kasazio helegitea atzera egindakotzat hartu zen. Instalazioa oinarrizko eran aldatzeagatik baimen berria ematen zuen ebazpena balioa galdutakotzat jo zuen Ingurumenak.

2015eko abenduaren 31 bitartean, helegite horiek eragin zituzten gastuak hauek izan ziren:

|  |  |  |  |  |  |
| --- | --- | --- | --- | --- | --- |
|  | Abokatuak | Kostuak | Prokuradorea | Beste batzuk | Guztira |
| 302/2007 Foru Agindua |  |  |  |  |  |
| Administrazioarekiko auzi helegitea | 56.774 |  |  |  | 56.774 |
| Kasazio helegitea Auzitegi Gorenean | 28.674 | 6.238 | 1.136 |  | 36.048 |
| 855/2011 Ebazpena |  |  |  |  |  |
| Administrazioarekiko auzi helegitea | 43.560 |  |  |  | 43.560 |
| Kasazio helegitea Auzitegi Gorenean | 14.520 |  |  |  | 14.520 |
| 2013ko urtarrilaren 16ko Nafarroako Gobernuaren Akordioa |  |  |  |  |  |
| Administrazioarekiko auzi helegitea | 43.560 |  |  |  | 43.560 |
| 355E/2013 Ebazpena |  |  |  |  | 0 |
| Administrazioarekiko auzi helegitea | 14.520 |  |  | 605 | 15.125 |
|  |  |  |  |  |  |
| Ingurumen arloko aholkularitza |  |  |  | 18.264 | 18.264 |
|  | 201.608 | 6.238 | 1.136 | 18.869 | 227.851 |

Gastua zuzen eta egoki justifikatu eta kontabilizatu zen. Lanak zuzenean esleitu ziren. Zenbatekoak kontuan hartuta, esleipenduna hautatzeko, Europar Batasunean publizitaterik ez duen prozedura negoziatua egin beharko zen.

* Udalari legeen arloko aholkularitza ematea

Bulego batek ematen du. Publizitaterik gabeko prozedura negoziatuaren bidez kontratatu zen 2011n, urte baterako, eta lau arte luza zitekeen. Luzapenak berariazkoak izan dira. Udalaren kontrako gainerako auzi-kontuak hauetatik datoz: Portu kalean urbanizazio eta obra zuzendaritzako kontratuen ebazpenak, Estatuko abokatutzaren bi erreklamazio Espainiako bandera ez erakusteagatik eta Zergen kontrol planak ukitutako zerga-ordaintzaileen erreklamazioak. Gastua behar bezala justifikatuta dago.

Berdintasun plana egitea eta aholkularitza

Berdintasun planari eta arlo horretako aholkularitzari dagozkion gastuak, profesional berberari ordainduak, hauek izan dira.

|  |  |  |  |  |  |
| --- | --- | --- | --- | --- | --- |
|  | 2013 | 2014 | 2015 | 2016 | Guztira |
| Gizarte Gaietako eta Berdintasuneko Batzordea | 653 | 2.977 |  |  | 3.630 |
| Berdintasun plana egitea eta aholkularitza |  |  | 10.406 |  | 10.406 |
| Aholkularitza berdintasunean |  | 5.082 | 7.986 | 2.904 | 15.972 |
|  | 653 | 8.059 | 18.392 | 2.904 | 30.008 |

“Gizarte Gaietako eta Berdintasuneko Batzordea” izenburupean, udalerriko emakumeen eta gizonen arteko berdintasun diagnostiko bat egiteko gastua jaso da. Indarrean dagoen legeriaren arabera, faktura aurkeztea besterik ez zuen eskatzen.

Berdintasun plana egitea Europar Batasunean publizitaterik ez duen prozedura negoziatuaren bidez kontratatu zen, hiru teknikari gonbidatuta. Laguntza emateko kontratua 2015eko otsailean gauzatu zen, eta prezioa 10.406 eurokoa izan zen, BEZa barne. Kontratatzea indarrean dagoen araudiaren araberakoa izan zen.

Aholkularitzetan, 726 euroko hileroko gastuak daude kontabilizatuta: zazpi 2014an, hamaika 2015ean eta lau 2016an. Guztira, 15.972 euro dira.

2015eko urritik aurrera, Udaleko idazkariak eragozpenak jarri zizkien hileroko aholkularitza horiei, inolako kontratu prozedurarik ez egotean oinarrituta eta beharrezkoa izanda, fakturen zenbateko osokoa kontuan hartzean. Bat gatoz argudio horretan, egokia izango baitzen publizitaterik gabeko era negoziatuan kontratatzea. Alkatetzako ebazpenen bidez (eragozpen oharren aurkakoak), fakturak aitortzea eta ordaintzea agindu zen. Idazkariak osoko bilkuran aurkeztu eta azaldu zuen egintza, eta hark jakindakotzat eman zuen bere burua.

Harrobietako leherketak neurtzea

Herriko bi harrobitan leherketek eragindako dardaren kontrola ordainsaritu da. 2013ko otsailean esleitu zen lana, Europar Batasunean publizitaterik ez duen prozedura negoziatuaren bidez, araudiarekin bat etorrita.

Dagozkien fakturek justifikatu dute gastua, kontratatutako prezioen arabera. Harrobiak ustiatzen dituzten enpresei ordainarazi zaie, eta beste diru-sarrera batzuk bezala kontabilizatu da, 3. kapituluan.

Ingurumeneko aholkularitza teknikoa

Ingurumeneko eta jarduera sailkatuetako gaian aholkularitza eman eta kontrola egiteagatik hiruhilekoko gastuak jasotzen ditu, 2007ko maiatzeko kontratu baten arabera emandakoak. Azken hiru urteetako batez besteko urteko gastua 8.139 eurokoa izan zen. Laguntza emateko kontratuen gehieneko iraupena gainditu da, baina egun espedientea abiarazi da kontratatze berri bati ekiteko.

“Gizarte Gaietako Batzordearen jarduerak” eta “Kultura-jarduerak”

Partidek zenbateko txikiko gastuak jasotzen dituzte, kontratuek, aurrekontuek eta fakturek justifikatutakoak.

*Dagokion kontratatze prozedura baliatzea gomendatzen dugu, zerbitzuaren zenbatekoaren arabera.*

IV.6. Zorra. Zorraren finantza-karga

Ekitaldia ixtean, Udalak finantza-erakundeekin duen zorra 804.841 eurokoa da, diru-sarrera arrunten ehuneko 37,4. Zehazki, hau da:

|  |  |  |  |  |  |
| --- | --- | --- | --- | --- | --- |
| Erakundea | Zertarako | Emandakoa | Eman zen eguna | Muga-eguna | Zor bizia |
| Laboral Kutxa | Inber. oro har | 360.607 | 99-05-06 | 19-05-06 | 96.162 |
| BCL/BBVA | Inber. oro har | 406.839 | 00-02-16 | 15-02-06 | 0 |
| Laboral Kutxa | Inber. oro har | 673.134 | 00-10-07 | 20-10-07 | 210.354 |
| Laboral Kutxa | Inber. oro har | 1.000.000 | 08-01-08 | 28-01-08 | 498.324 |
|  |  | 2.440.580 |  |  | 804.841 |

Aurreko ekitaldiarekin alderatuta, 142.623 euro gutxitu da zorra.

Musika eskola eta udal sozietatea ez daude zorpetuta.

Interesak eta amortizazioak aurrekontuetan jasota daude gastuen aurrekontuko 3. eta 9. kapituluetan. 2015ean, xehetasun hauen arabera aitortu ziren betebeharrak:

|  |  |  |  |
| --- | --- | --- | --- |
|  | Amortizazioa  2015 | Interesak  2015 | Guztira |
| CLP 4044 kredituaren amortizazioa | 42.071 | 2.559 | 44.630 |
| BCL-BBVA maileguaren amortizazioa | 36.985 | 141 | 37.126 |
| CLP 3818 kredituaren amortizazioa | 24.040 | 0 | 24.040 |
| CLP 4328 maileguaren amortizazioa | 39.526 | 1.172 | 40.699 |
|  | 142.623 | 3.872 | 146.495 |

IV.7. Gastuak transferentzia arruntengatik

2015ean, transferentzia arruntengatiko gastua 293.879 eurokoa izan zen, honela bananduta:

|  |  |  |
| --- | --- | --- |
|  | 2015 | 2014 |
| Erakundearen erakunde autonomo administratiboetara | 15.970 | 17.700 |
| Toki erakundeko enpresetara | 125.293 | 127.000 |
| Toki erakundeetara | 96.101 | 115.515 |
| Familiei eta irabazteko asmorik gabeko erakundeetara | 56.515 | 59.743 |
| Guztira | 293.879 | 319.958 |

Aurrekontuaren betetze bateratua kalkulatzeko, Udaleko gastutik musika eskolarako 15.970 euroko transferentziak kendu dira. Doitu ondotik, kapitulu honetako aurrekontuaren betetze bateratua 277.909 eurokoa izan zen, hau da, ehuneko 87an gauzatu ziren. Ekitaldian bateratutako aitortutako betebehar guztien ehuneko 15 dira.

Familiei eta irabazteko asmorik gabeko erakundeetara egindako transferentzien ehuneko 60,5 transferentzia izendunak dira. Gainerakoak, gizarte-, kirol- eta kultura-jardueretarako diru-laguntzak dira. Diru-laguntzak arautzeko ordenantza dauka Udalak.

Lagin hau egiaztatu dugu. Hain zuzen, kapituluko gastu osoaren ehuneko 46 hartzen du.

|  |  |
| --- | --- |
| Kontzeptua | Aitortutako betebeharrak 2015 |
| Ekarpenak ANIMSAra | 15.293 |
| Ekarpena Oinarrizko Gizarte Zerbitzuen Mankomunitatera | 37.547 |
| Ekarpenak Sakanako Mankomunitatera | 58.022 |
| Ekarpena Iñigo Aritza ikastolara | 18.619 |
| Ekarpena Kamiogaina erretiratuen elkartera | 6.162 |
| Guztira | 135.643 |

Oro har, ondorioztatu behar dugu transferentziak zuzen onartu, justifikatu, kontabilizatu eta ordaindu direla. Ondokoa adierazi behar dugu:

Oinarrizko Gizarte Zerbitzuen Mankomunitateak bere hasierako aurrekontuaren zenbatekoa jasotzen du, eta urte amaieran erregularizatzen da, urteko likidazioaren arabera, eta diferentzia hurrengo urteko gastuari egozten dio. Hartara, 2015ean, 56.350 euroko aurrekontuari 2014ko likidazioko emaitza kendu zaio, 18.802 euro, zehazki.

Ekarpena Iñigo Aritza ikastolara. 1990eko osoko bilkuraren bi akordiotan oinarritzen da, eta haien arabera, Udalak bere gain hartzen ditu horniduren eta garbiketako langileen eta zaintzailearen gastuak, eta bai konponketenak ere muga bateraino.

Bi akordio horiek zaharkituta daude. Beste udal batzuek ere diruz laguntzen dute Ikastola.

*Iñigo Aritza ikastolarekin hitzarmena izenpetzea gomendatzen dugu, aipatutako akordioak eguneratuta, diru-laguntzaren oinarriak zehaztuta, kontuan izanik beste udal batzuek ere esku hartzen dutela Ikastola finantzatzean.*

IV.8. Inbertsioak

Udalaren 2015erako aurrekontuak aurreikusten zituen 196.157 euroko behin betiko kredituak. Aitortutako betebeharrak 121.618 eurokoak izan ziren, 2014ko zenbatekoaren antzekoa. Inbertsio nabarmen edo garrantzitsuena basoko lanetan egin zen, 58.637 euro, kapituluan aitortutako betebeharren ehuneko 48.

Musika eskolan, musika tresnak erosi eta 388 euro gastatu ziren. 2014an, berriz, 801 euro kontabilizatu ziren.

Basoko lanetako gastua honela banandu zen:

|  |  |
| --- | --- |
| Proiektua idaztea | 1.636 |
| Obra zuzentzea | 2.181 |
| Herri-mendiko zubiak hobetzeko lanak | 50.682 |
| Lana aldatzea | 3.449 |
| Seinaleak jartzea | 690 |
| Guztira | 58.637 |

Proiektua idaztea eta obra zuzentzea Udaleko aholkularia den basogintzako ingeniariari esleitu zitzaion. Lana izan zen Olaztiko basoko pista nagusian hiru pontoi konpondu eta handitzea.

Izapide arruntaren bidez esleitu ziren lanak, Europar Batasunean publizitaterik ez duen prozedura negoziatuaren bidez, hiru enpresari eskatuta eskaintzak.

Espedienteak beharrezkoak diren jarduketa guztiak jasotzen ditu, kontratatze publikorako araudiarekin bat etorrita. Dagozkien egiaztagiriek justifikatu dute gastua.

Foru administrazioak zati batean finantzatu du lana, 22.254 euroko transferentzia bat eginda.

IV.9. Udal zergak

|  |  |  |  |
| --- | --- | --- | --- |
| Udal zergak | Aitortutako eskubideak | | Aldaketa % |
| 2015 | 2014 | 2015/2014 |
| Landa-lurraren gaineko kontribuzioa | 1.355 | 1.361 | -0,4 |
| Hiri-lurraren gaineko kontribuzioa | 207.050 | 207.893 | -0,4 |
| Ibilgailuak | 121.525 | 121.092 | 0,4 |
| Lurren balio-gehikuntza | 5.106 | 20.120 | -74,6 |
| Ekonomia Jardueren gaineko Zerga | 346.203 | 387.182 | -10,6 |
| EJZ erregularizatzea, Zergen kontrol planera | 358.194 |  |  |
| Eraikuntzen, instalazioen eta obren gaineko zerga | 17.350 | 23.382 | -25,8 |
| EIOZ erregularizatzea, Zergen kontrol planera | 105.838 |  |  |
| Guztira | 1.162.621 | 761.030 | 52,8 |

2014ko irailaren 18ko osoko bilkuran, 2014tik 2015erako ekitaldietarako zergen kontrolerako udal plana onartu zuten, zergapekoei buruzko informazioa egiaztatzeko, ikertzeko eta lortzeko jarduketak egiteko baimen orokor moduan. NAOn eman zen argitara.

Zergen kontrol plana aplikatzeak ekarri du zergengatiko diru-sarrerak 464.032 euro emendatzea, aurreko ekitaldiaren aldean, ehuneko 40 gehiago. Egindako erregularizazioen zenbatekoa zergengatiko diru-sarreren ehuneko 39 da.

Ekonomia Jardueren gaineko Zergari dagokionez, udalerriko enpresa batek 2009tik 2012rako ekitaldietan aitortutako likidazioen eta Udalak zerga-egitatearen elementu erabakigarriak egiaztatzetik etorritako emaitzen arteko diferentzietatik dator erregularizazioa. Eraikuntzen, instalazioen eta obren gaineko zerga dela-eta, herriko bi enpresak zenbait eraikin eraiki izana berrikustetik dator.

Udalak aplikatutako tasak Nafarroako Toki Ogasunei buruzko 2/1995 Foru Legeak kontuan hartzen duen sortan erdiko edo goiko tartean daude.

|  |  |  |
| --- | --- | --- |
| Zerga-figura | Udala | 2/1995 Foru Legea |
| Lurraren gaineko kontribuzioa |  | 0,10 - 0,50 |
| Landa-lurra | 0,8 |  |
| Hiri-lurra | 0,3515 |  |
| Ekonomia Jardueren gaineko Zerga | 1,4 | 1 - 1,4 |
| Lurren balio-gehikuntza |  |  |
| Eguneratze-koefizientea | 2,5 | 2 eta 3,3 artean |
| Karga-tasa | 10,66 | 8 eta 20 artean |
| Eraikuntzen, instalazioen eta obren gaineko zerga | 2,5 eta 5 artean | 2,5 eta 5 artean |

Indarrean dagoen balorazio-txostena 2001eko abenduaren 23koa da, eta, hortaz, zabal gainditu da araudiak hura berrikusteko ezartzen duen bost urteko epea. Balorazio-txosten berria egiten ari dira.

Zerga desberdinen lagin baten gainean egindako lanaz ondorioztatu dugu denak zuzen ordainarazten eta kontabilizatzen direla.

IV.10. Tasak, prezio publikoak eta beste diru-sarrera batzuk

Tasa eta beste diru-sarrera batzuengatiko bateratutako aitortutako eskubideek 333.156 euro inportatu dituzte.

Erakundearen kontuak tasekin eta prezio publikoekin finantzatutako zerbitzuen kostuen txostena jasotzen du eranskin batean. Bai musika eskola eta udal sozietatea, bai eta zerbitzu erkidetuak ere gastu gunetzat hartzen ditu.

Lagin hau egiaztatu dugu. Hain zuzen, Udalean kapitulu honetan aitortutako eskubideen ehuneko 8 hartzen du eta musika eskolan ehuneko ehun.

|  |  |
| --- | --- |
| Deskribapena | Aitortutako eskubideak |
| Zerbitzuz hornitzen duten enpresen aprobetxamendu bereziak | 105.136 |
| Leherketen neurketen gastuen eragina | 17.987 |
| Udalaren lagina, guztira | 123.122 |
| Musika eskolako prezioak | 10.585 |
| Musika eskolaren lagina, guztira | 10.585 |

Hornidurak ustiatzen dituzten enpresen aprobetxamendu bereziengatiko kontraprestazioen zerga-egitatea da enpresak udalerrian lortutako diru-sarrera gordinak. Haien ordainarazpena enpresen autolikidazioetan oinarritzen da.

Leherketak neurtzeagatiko gastuen eragina harrobietako bi kontzesiodunekin izenpetutako hitzarmen banatan oinarritzen da. Leherketek udalerrian dituzten eraginak neurtzeko zerbitzua kontratatuta du Udalak eta gastua kontzesiodunei ordainarazten die, eta era berean beste batzuekin kontratatutakoak, harrobi bakoitzetik ateratako metro kuboak neurtzeko lau urtean behin, kontzesioaren kanonerako erabakigarriak baitira.

Musika eskolako prezioek matrikulazioen eta hileroko kuoten zenbatekoa hartzen dute. Eskolaren diru-sarreren ehuneko 35 dira.

Egindako lanaz ondorioztatu dugu kapituluko diru-sarrerak ongi eta zuzen kontabilizatu direla, likidazioen, hitzarmenen edo aplikatzekoak diren ordenantzen arabera kalkulatuta.

IV.11. Transferentziengatiko diru-sarrerak

2015ean Udalaren aurrekontuan aitortutako eskubideen ehuneko 21 dira transferentzia arruntak eta ehuneko 2 kapitalekoak. Oro har, 2014an aitortutako eskubideekin alderatuta, ehuneko 3,4 murriztu ziren. Zehazki, honela bete ziren:

|  |  |  |
| --- | --- | --- |
| Udala | 2015 | 2014 |
| Estatuko zergetan parte hartzea | 1.821 | 1.821 |
| Transf. EIN (erroldako lanak, zentsua) | 34 | 34 |
| Gizarte Segurantzako transferentziak | 1.551 |  |
| NGren diru-laguntzak langabeak kontratatzeagatik. 2013. urtea |  | 11.207 |
| NGren diru-laguntzak, kultura-jarduerengatik | 13.382 | 8.851 |
| GNren mutualitatearen finantzaketa | 10.503 | 11.051 |
| NGren diru-laguntzak, langabeak kontratatzeagatik | 1.914 | 19.340 |
| NGren diru-laguntzak, euskara sustatzeko jarduerengatik | 1.570 | 1.116 |
| NGren diru-laguntzak, bake epaitegiaren funtzionamenduarengatik | 716 | 719 |
| NGren diru-laguntzak, mediku-kontsultategiaren funtzionamenduarengatik | 6.163 | 6.181 |
| NGren diru-laguntzak – eskola-kontzentrazioak | 1.554 | 941 |
| Nafarroako Ogasun Publikoaren zergetan parte hartzea | 411.448 | 411.448 |
| Konpentsazio ekonomikoa, kargu hautetsien ordainsariak | 19.073 | 19.073 |
| Sakanako Mankomunitatean parte hartzea. Maileguaren interesak, ura | 48 | 102 |
| Diru-laguntza arruntak, guztira | 469.776 | 491.884 |
| NGren diru-laguntzak, herri-ikastetxea hobetzeko | 8.191 | 23.169 |
| NGren diru-laguntzak, basoko lanetarako | 22.254 | 7.899 |
| Sakanako Mankomunitatean parte hartzea. Ur mailegua | 1.613 | 1.613 |
| Nafarroako Udal eta Kontzejuen Federazioaren diru-laguntzak, hiri-eremuak lehengoratzeko |  | 154 |
| Egin gabeko obren bermeak bahitzea | 4.999 |  |
| Kapitaleko diru-laguntzak, guztira | 37.057 | 32.835 |
| Udala, guztira | 506.833 | 524.719 |

Musika eskolak ez zuen kapitaleko transferentziarik jaso. 2015ean, transferentzia arruntak 19.892 eurokoak izan ziren, ekitaldian aitortutako diru-sarreren ehuneko 65, 2014an aitortutakoa baino ehuneko 9,5 gutxiago.

|  |  |  |
| --- | --- | --- |
| Musika eskola | 2015 | 2014 |
| NGren diru-laguntza | 3.922 | 4.283 |
| Udalaren diru-laguntza | 15.970 | 17.700 |
| Musika eskola, guztira | 19.892 | 21.983 |

Nafarroako Gobernutik heldu diren zenbatekoak foru administrazioko kontabilitateak egiaztatu ditu, eta, musika eskolaren kasuan, Udalaren transferentzia udal kontabilitatean justifikatuta dago.

IV.12. Ondare bidezko diru-sarrerak eta herri-aprobetxamenduak

Kapituluan aitortutako diru-sarrerak 262.442 eurokoak izan ziren, hain zuzen ere, ekitaldirako diru-sarreren aurreikuspenen ehuneko 91. 2014an, diru-sarrerak 436.767 eurokoak izan ziren. 2014an, basoko aprobetxamenduak enkantean eskaintzeagatiko eskubideak aitortu ziren, 229.228 eurokoak, baina 2015ean ez zen egon diru-sarrera hori.

Hiru harrobiren aprobetxamenduarengatiko kanonek ekarri dute ekitaldian 250.581 euroko eskubideak aitortzea, kapituluko diru-sarrera guztien ehuneko 95,5. Aurrekontuan sartutako zenbateko berberen arabera aitortu dituzte eskubideak partida hauek.

Partiden xehetasunak hauek dira:

|  |  |
| --- | --- |
| Deskribapena | Aitortutako eskubideak |
| Egibil eta Koskobilo harrobien kanona | 182.534 |
| Aldoiar harrobiaren kanona | 68.047 |
|  | 250.581 |

Kanonaren kalkulua nola egin behar den ustiatzen dituzten bi enpresekin izenpetuta dituzten hitzarmenetan finkatuta dago. Urte bakoitzean, aurreko urteko kanonaren %50 ematen da kontura, eta hurrengo urtean erregularizatzen da, kontzesiodunek aurkeztutako ateratze- edo erauzte-datuen arabera. Lau urtean behin neurketak egiten dira benetako erauzketaren gainean.

Egindako likidazioak eta kalkuluak egiaztatuta, ikusi da zuzenak direla, eta bai diru-sarrera horien kontabilizazioa ere.

IV.13. Erburua Olazti, SL udal sozietatea

2013an eratu zen, 3.300 euroko kapital sozialarekin, eta osorik harpidetu zuen Udalak. Zehazki, sozietatearen helburu soziala da Udalaren kirol instalazioak kudeatzeko zerbitzuak ematea.

Erburua Olazti, SL udal sozietatearen emaitza ekonomikoaren kontuak langileekin lotutako gastu hauek ditu:

|  |  |  |  |
| --- | --- | --- | --- |
|  | 2015 | 2014 | Aldaketa % |
| Soldatak, guztira | 74.176 | 71.547 | 4 |
| Gizarte Segurantza enpresaren kontura | 24.611 | 23.702 | 4 |
| Guztira | 98.787 | 95.249 | 4 |

Udal sozietateak hiru langile ditu, arduradun bat eta bi atezain. Horrez gain, monitoreak kontratatzen ditu. 2015ean, 20 pertsona desberdinen aldeko soldatak erregistratu ziren, eta 2014an, 19 pertsona izan ziren soldata izan zutenak.

Bi langileren lagin baten gainean egindako lanaz ondorioztatu dugu aplikatzekoa den hitzarmenarekin bat datozela ordainsariak eta haietako bakoitzaren espediente pertsonalean dokumentatutako inguruabar pertsonalekin. PFEZa dela-eta egindako atxikipenak Ogasunari aitortutakoekin bat datoz.

623 “Zerbitzu profesional independenteak” kontuaren edukia berrikusi dugu, 3.140 eurokoa. Sozietatearen kontabilitatea, zergen arloko betebeharrak eta kontuen gordailutzea kudeatzen dituen aholkulari bulegoaren zerbitzuak ordainsaritzen ditu.

Era berean, 629 “Beste zerbitzu batzuk” kontuan sartutako gastuen lagin bat egiaztatu dugu. Guztira, 10.624 euro dira, kontu horretan jasotako gastuaren zenbatekoaren ehuneko 60.

Bi kontuetan, gastua dagozkien fakturen arabera justifikatuta dago.

Emaitza ekonomikoaren kontuak 183.195 euroko diru-sarrerak jasotzen ditu, eta haietatik 110.000 euro Udalak emandako ustiapenaren diru-laguntzari dagozkio, eta 53.730 euro kuota eta matrikulengatik eskuratutako diru-sarrerak dira.

Diru-sarreren 705. zenbakiko kontua egiaztatu dugu. Honela osatuta dago:

|  |  |  |
| --- | --- | --- |
| 70500001 | Bazkideen kuoten diru-sarrerak | 34.180 |
| 70500002 | Igerilekuko abonuen diru-sarrerak | 9.395 |
| 70500003 | Zenbait ikastaroren diru-sarrerak | 10.155 |
|  |  | 53.730 |

Oro har, bazkideen kuoten eta igerilekuko abonuen ordainagirien zerrendek eta ikastaroengatiko bankuko diru-sarrerek justifikatuta daude diru-sarrerak.

Tarifak Udalak onetsitakoekin bat datoz. Salbuespena dira bertako kirol klub bateko kideei ordainarazitakoak –kirol jarduerak dinamizatzen aritzen da–, ehuneko 25eko beherapena egiten baitzaie. Aspaldiko praktika da, sozietatea bera sortu baino lehenagotik egiten dena, baina inolako akordiok edo hitzarmenek bermatzen ez duena. Egun, Udala lanean ari da ordenantza berria eta arautzeko hitzarmena idazteko.

IV.14. Hirigintza

Indarrean dagoen hirigintzako udal plana 2005ean hasi ziren idazten, egungo Lurraldearen Antolamendu eta Hirigintza Legea betetze aldera, zeuden plan guztiak bere xedapenetara egokitzea agintzen baitzuen. Planaren izapideak denboran luzatu egin ziren; izan ere, udalbatza berri batek bitan ezarri zituen oinarri berriak plana idazteko, eta aldi bakoitzean bete behar izan baitziren jendaurrean jartzeko eta alegazioak hartzeko aldiak.

Udalak 2014ko irailaren 18an onartu zuen horren guztiaren emaitza izan zen plana, egun indarrean dagoena. Sustapen kontseilariak 2015eko maiatzean onartu zuen behin betiko. Dagokion hirigintzako araudia 2015eko ekainean eman zen argitara.

Planaren abiaburua da etxebizitzen arloan berehalako eskaerarik ez egotea, ezta babes publikoko etxebizitzena ere, eta, horrenbestez, egungo bilbea edo sarea sendotzearekin lotutako garapen bat diseinatzen du.

Lehen fasea zortzi urtekoa da, eta bertan, jarduketa asistematikoak ezartzen dira hiri-lurzoru finkatuan, gehienez ere 58 etxebizitza ekar ditzaketenak eta egungo hiri-bilbean txertatuta dauden exekuzio-unitateen garapena. Haien antolamendu xehatua jasota dago jada planean, gehienez ere 92 etxebizitzarekin.

Bigarren fasea 10-15 urtekoa izango da, eta bertan aurreikusten da 77 etxebizitza eraikitzea hiri-lurzoru finkatugabean eta, gehienez ere, 208 etxebizitza lurzoru urbanizagarrian.

Industria-erabilerari dagokionez, planak aurreikusten du antolamendu alternatiboa egungo industria-lursail mugakideena egoitzarako erabilerarekin, hiri-bilbea betetzeko, eta, aldi berean, industria-lurzoruko erreserba handi bat sortzen du, enpresak berriro kokatzeko, haien lekualdatze progresiboa eta enpresa berriak kokatzea erraztuta.

* 2015ean onetsitako hirigintzako tresnak

2015ean, Udalak Udal Planaren aldaketa bat onartu du, “Olaztiko Udal Planaren determinazio xehakatuen aldaketa, katastroko 508. lurzatia, 1. poligonoa”.

2010ean, Udalak lerrokaduren aldaketa bat onartu zuen, lursail pribatuaren lagapenarekin, kale bat zabaltzeko, eta familia bakarreko etxebizitza bat eraikitzea baimendu zuen. 2015ean, erregistro-inskripzioa egin zenean hutsegiteak ikusi ziren azaleretan eta poligonoaren zenbakietan. Zuzentzeko espedientea da. Hura izapidetzean Lurraldearen Antolamendu eta Hirigintza Foru Legea jasotako izapide eta epe guztiak bete dira.

* Hirigintzako hitzarmenak

Udalak ezarrita ditu hirigintzako hitzarmenen administrazio artxibo bat eta erregistro bat.

2015eko ekitaldian, kudeaketa hitzarmen bat onartu zen. Haren arabera, lau lurzatik guztira hiri-lurzoru finkatuko 18,5 metro koadro lagako dituzte nahitaez eta doan espaloi bat handitzeko. Haren izapideak Lurraldearen Antolamendu eta Hirigintza Foru Legearen erabakietara egokitu zen.

* Lurzoruaren Udal Ondarea

Udalak ez du Lurzoruaren Udala Ondarearen ondasunen inbentariorik, izaera hori duena, bideratua eta bereizia, ez eta hari dagokion Lurzoruaren Udal Ondarearen Erregistroa.

*Lurzoruaren Udal Ondarearen Erregistroa eta Inbentarioa ezartzea gomendatzen dugu, Lurraldearen Antolamendu eta Hirigintza Foru Legeak ezartzen duen baldintzetan.*

Txosten hau eman da indarrean dagoen araudiak ezarritako izapideak bete ondoren, Francisco José Etayo Salazar auditoreak proposatuta, bera izan baita lan honen arduraduna.

Iruñean, 2017ko ekainaren 5ean

Asunción Olaechea Estanga, lehendakaria